જમ્મુના કથુઆકાંડ, ઉત્તર પ્રદેશમાં ઉન્નાવ અને સુરત, ઇટા જેવાં શહેરોમાં તાજેતરમાં બળાત્કારનો ભોગ બનેલી અને હવસખોરોનો શિકાર બનેલી માસૂમ બાળકીઓ પર ગેન્ગરેપની ઘટનાઓ બહાર આવ્યા પછી સમગ્ર દેશ સ્તબ્ધ થઈ ગયો હતો અને દેશવાસીઓમાં બળાત્કારીઓને આકરી સજા કરવાની માગણી ઊઠી હતી. કેબિનેટે મંજૂર કરેલા આ વટહુકમમાં 12 વર્ષથી ઓછી વયની બાળકી પર બળાત્કાર કરનારને ફાંસીની સજા કરવાની તેમ જ 12 વર્ષથી વધુ પણ 16 વર્ષથી ઓછી વયની કિશોરીઓ પર બળાત્કારના કિસ્સામાં ઓછામાં ઓછી 20 વર્ષ કે આજીવન કેદની જોગવાઈ કરાઈ છે. પુખ્ત વયની મહિલા સાથે બળાત્કારના કેસમાં હવે ઓછામાં ઓછી દસ વર્ષ કે આજીવન કેદની સજા થશે.